Un tamm ehan goude Mysterious Skin ? Gwir eo e seblant Kaboom bezañ ur c'hoari fentus keñveriet gant ar film en doa kinniget Gregg Araki araok.  Smith a zo ur paotr yaouank, studial a ra ar sinema er skol-veur. Met bon, n'eo ket dre ret ar c'hentelioù a zedenn anezhañ met kentoc'h dizoloiñ plijadurioù a bep seurt gant e genseurted studieren (ha studierezed!). Kregiñ a ra neuze an traoù gant kalzig fent  ha kalz rev. Met buan a-walc'h ez eus traoù un tamm iskis o c'hoarvezout. Smith a wel tud gant maskloù, ur c'horf a vez kavet en ur boubelenn hag all. N'eo ket abalamour da-se e teu ar film da vezañ ur film polis pe skrij. Evel Smith ne gomprener ket kalz a dra araok ar fin tout kazi. Met bon, efedus ha didus kenañ eo an hollad gant un aergelc'h rock 'n' roll a-feson!